Limnologia

Limnologia tutkii sisävesiä: makea- ja suolavetisiä järviä, lampia ja jokia; erityisesti elävän luonnon ja sen ympäristön välisiä suhteita ja vuorovaikutuksia. Sana "limnologia" tulee kreikan sanoista Λίμνη (limne) eli järvi ja λόγος (logos) eli tieto. Tärkeimpiä limnologian tutkimusta ja opintoja tukevia perustieteitä ovat hydrologia, geologia, mikrobiologia, kasvitiede, eläintiede, fysiikka ja kemia. Limnologian sisartieteitä ovat hydrobiologia ja kalataloustiede. Meriä taas tutkii meritiede eli oseanografia.

Limnologeja työskentelee esimerkiksi Suomen ympäristökeskuksessa ja alueellisissa ympäristökeskuksissa, vesiensuojeluyhdistyksissä, kuntien ympärisösihteereinä sekä tutkijoina yliopistoissa ja tutkimuslaitoksissa.

Limnologiaa opetetaan Helsingin yliopiston Biotieteiden tiedekunnassa Bio-ja ympäristötieteiden laitoksella, jossa sitä opiskelevilla pääaineena on "Akvaattiset tieteet", sekä Jyväskylän yliopiston Matemaattis-luonnontieteellisessä tiedekunnassa.

Suomen ensimmäinen limnologian professori oli Heikki Järnefelt ja häntä seurasi virassa Reino Ryhänen.

Katso myös 
 potamologia, jokitiede eli jokien hydrologia

Lähteet

Aiheesta muualla 

Suomen limnologinen yhdistys 
Suomen limnologian historiaa Jyväskylän yliopisto

Seulonnan keskeiset artikkelit